
4063.  Program priprave sprememb in dopolnitev odloka o prostorskih ureditvenih pogojih za območje Občine Ig, stran 12992.
Na podlagi 27. člena in drugega odstavka 34. člena zakona o urejanju naselij (Uradni list RS, št. 110/02, 8/03) in 7. člena statuta Občine Ig (Uradni list RS, št. 2/00) je župan Občine Ig sprejel

P R O G R A M     P R I P R A V E
    sprememb in dopolnitev odloka o prostorskih ureditvenih pogojih za območje Občine Ig

1. člen

Ocena stanja, razlogi in pravna podlaga za pripravo prostorskega akta

Dolina reke Iške je močno obiskan kraj in priljubljeno zatočišče za izlete, piknike in rekreacijo v naravi. Gostota obiskov, še posebej v poletnem času in ob koncu tedna prerašča v ogrožanje narave in nezadovoljstvo prebivalcev te doline. Pojavlja se stihijsko parkiranje in onesnaževanje. Z željo po ureditvi pereče problematike se bodo izdelala podrobnejša merila in pogoji za sanacijo stanja zlasti določitev parkirnih mest, ureditev piknik prostorov z vso spremljajočo infrastrukturo, ter osveščanje obiskovalcev.

Predhodna mnenja in pogoji so že pridobljeni in so v prostorskem aktu vključena. Zato se s tem programom določi skrajšani postopek sprememb in dopolnitev odloka o prostorskih ureditvenih pogojih za Območje občine Ig.

2. člen

Predmet in programska izhodišča prostorskega akta

Spremembe prostorskega akta se bodo nanašale na:

– analizo obstoječega stanja,

– zasnova ureditve doline reke Iške,

– ureditev posameznih območij,

– soglasja pristojnih organizacij.

3. člen

Nosilci urejanja prostora, ki dajejo smernice in mnenja ter druge udeležence, ki bodo sodelovali pri pripravi prostorskega akta

Predhodna mnenja in pogoji so že pridobljena. Ker gre za skrajšani postopek sprememb in dopolnitev prostorskega akta, morajo pristojni organi in nosilci javnih pooblastil v roku 15 dni po prejetem dopolnjenem prostorskem aktu, v roku 15 dni podati mnenje o upoštevanju projektnih pogojev, sicer se šteje, da se z njim strinjajo.
    1. JP Vodovod – Kanalizacija, d.o.o.-Področje oskrbe z vodo, Vodovodna 90, Ljubljana,

2. JP Vodovod – Kanalizacija – Področje odvajanje odpadnih voda, Vodovodna 90, Ljubljana,

3. Telekom Slovenije, d.d. PE Ljubljana, Stegne 19, Ljubljana,

4. Ministrstvo za promet in zveze, Direkcija RS za ceste, Tržaška 19, Ljubljana,

5. Elektro Ljubljana, PE Elektro Ljubljana Kersnikova 3, Ljubljana,

6. Zavod Republike Slovenije varstvo narave, Vojkova 1b, Ljubljana,

7. Zavod za gozdove Slovenije, Območna enota Ljubljana, Tržaška cesta 2, Ljubljana,

8. Republika Slovenija, Ministrstvo za okolje, prostor in energijo, Agencija republike Slovenije za okolje,

Območna pisarna Ljubljana, Slovenčeva 95, Ljubljana- vodnogospodarsko mnenje.

Nosilec strokovnih aktivnosti pri pripravi sprememb prostorskega akta je Občina Ig. Izdelovalec sprememb prostorskega akta je Arhe, Židovska steza 4, Ljubljana.

4. člen

Seznam potrebnih strokovnih podlag

Analiza obstoječega stanja.

5. člen

Vsebina osnutka sprememb prostorskega akta:

– odlok,

– grafični del prostorskega akta M 1: 500, M 1:1000

– obrazložitev,

– geodetske podloge po potrebi zagotovi Občina Ig.

6. člen

Finančna sredstva

Za izdelavo naloge so v proračunu Občine Ig zagotovljena sredstva na proračunski postavki – kontu 420804 – okolje in prostor.

7. člen

Ta program priprave se objavi v Uradnem listu Republike Slovenije in začne veljati z dnem objave.



Št. 350-03/03-02

Ig, dne 1. avgusta 2003.

Župan
    Občine Ig
    Janez Cimperman l. r.

